EKH ทุ่มเงิน 300 ลบ.ผุด “ศูนย์กุมารเวชแห่งใหม่” ขนาด 60 เตียง พร้อมทีมแพทย์ดูแลครบวงจร
EKH ทุ่มเงิน 300 ลบ.ผุด "ศูนย์กุมารเวชแห่งใหม่" ขนาด 60 เตียง พร้อมทีมแพทย์ดูแลครบวงจร
EKH ทุ่มเงิน 300 ลบ.ผุด "ศูนย์กุมารเวชแห่งใหม่" ขนาด 60 เตียง พร้อมทีมแพทย์ดูแลครบวงจร
17 ม.ค. 2563

นพ.อำนาจ เอื้ออารีมิตร กรรมการและผู้อำนวยการโรงพยาบาล บริษัท เอกชัยการแพทย์ จำกัด (มหาชน) หรือ EKH เปิดเผยว่า โรงพยาบาลเอกชัยการแพทย์ ได้เปิดตัว “ศูนย์กุมารเวชแห่งใหม่” เพื่อเพิ่มประสิทธิภาพต้านการให้บริการทางการแพทย์ของโรงพยาบาลฯ ให้ครอบคลุมทุกบริการ ซึ่งศูนย์กุมารเวชแห่งใหม่นี้ มีทีมกุมารแพทย์ที่เชี่ยวชาญเฉพาะทางสำหรับเด็ก
รวมถึงพยาบาล และมีความพร้อมในการนำเทศโนโลยี นวัตกรรมทางการแพทย์ที่ทันสมัยมาใช้ในการบริการ ครบทุกสาขา พร้อมด้วยเจ้าหน้าที่ได้รับการฝึกอบรมอย่างมืออาชีพ ซึ่งมีประสบการณ์สูง ในการดูแลผู้ป่วยเด็กแบบ One Stop Service ด้วยงบลงทุนกว่า 300 ล้านบาท
สำหรับจุดเด่นของศูนย์กุมารเวชแห่งนี้ ประกอบด้วยจำนวนเตียงให้บริการรวม 60 เตียงให้บริการตรวจรักษาผู้ป่วยเด็กตั้งแต่แรกเกิดจนถึงอายุ 14 ปี โดยมีกุมารแพทย์ผู้เชี่ยวชาญที่ให้บริการตลอด 24 ชั่วโมง ตั้งแต่การดูแลพัฒนาการของลูกน้อยตั้งแต่ในครรภ์ด้วยแพทย์เฉพาะทางด้านเด็กคลอดก่อนกำหนด ให้บริการตรวจรักษาผู้ป่วยเด็กในโรคต่าง ๆ
ได้แก่ การตรวจสุขภาพเด็ก โรคระบบทางเดินหายใจและปอด โรคระบบทางเดินอาหาร โรคภูมิแพ้ โรคหู คอ จมูก โรคไต โรคสมอง และระบบประสาท โรคเลือด โรคระบบต่อมไร้ท่อ โรคเบาหวาน
รวมถึง ด้านการโภชนาการ การดูแลทารกน้ำหนักตัวน้อย การดูแลทารกคลอดก่อนกำหนด การตรวจการได้ยินในเด็กทารก การวินิจฉัยพัฒนาการเด็ก การสร้างเสริมภูมิคุ้มกันโรค การฉีดวัคซีนต่าง ๆ
นอกจากนี้ ยังสามารถให้บริการด้านจิตเวชเด็ก เช่น การดูแลพัฒนาการในแต่ละช่วงอายุ รักษาความบกพร่องพัฒนาการเด็ก โรคออทิสติก สมาธิสั้น ความบกพร่องด้านการเรียนรู้ และ การตรวจวัด IQ เด็ก พร้อมสิ่งอำนวยความสะดวกครบครัน เพื่อเสริมสร้างพัฒนาการ เพื่อให้ผู้ปกครองได้มั่นใจในมาตรฐานการให้บริการของศูนย์สุขภาพเด็ก และลดความกังวลใจในอาการของลูก และได้รับความพึงพอใจสูงสุด
“EKH มีความมุ่งมั่นในการหาแนวทางในการรักษาผู้ป่วยเด็กที่มีแนวโน้มเพิ่มขึ้นอย่างต่อเนื่อง ซึ่งศูนย์กุมารเวชแห่งใหม่นี้ มีความพร้อมทั้งเรื่องสถานที่ บุคลากร และอุปกรณ์ทางการแพทย์ เพื่อให้ผู้ป่วยเด็กที่มาใช้บริการได้มีโอกาสเข้าถึงการรักษาได้อย่างทั่วถึง” นพ.อำนาจกล่าว